
rCELEBRACION NATALICIO 



PROLOGO 


Un pueblo cu lubida su historia of un pueblo cu 
no conoce su historia, ta un pueblo sin futuro. 

Ta importante pa pueblo di Aruba completo realisa 
cual ta e berdadero historia di e gran estadista 
Gilberto François (Betico) Croes (q.e.p.d) pa asina 
nos por traspasa e historia real di bida di Betico, su 
logronan y su lucha pa nos futuro generacionnan. 

Pa garantisa esaki, Gobierno hunto cu Comision 
Ken Ta Betico ta comprometi pa graba e historia 
aki cu e meta pa preserva y inspira nos comunidad 
pa asina no tin discusion mas riba e parti importante 
aki di nos historia. E memoria di Betico Croes y su 
logro pa nos Status Aparte mester ta eleva riba tur 
partido politico, riba turgobierno. Esaki ta patrimonio 
nacional, y nos mester preserv’e. 


Mr. Evelyn Wever-Croes 
Minister President 

Aruba, 25 januari 2020 

PROLOGO 


Nos historia ta brinda nos conocemento di nos presente 
y ta yuda nos fiha nos futuro. 

Gilberto Francois (Betico) Croes (q.e.p.d) ta forma 
parti di e historia di nos Pais y su legado te dia di awe 
ta brinda nos un enseñansa unico di ken nos ta y ta 
brinda nos aliento pa nos por fiha nos propio futuro. 
Betico tabata un excelente politico, un tremendo 
estadista y un gran lider. E tabata un maestro di scol 
cu un amor profundo pa Aruba. Un politico carismatico 
y determina, cu a lucha pa na Aruba nos por ta liber pa 
tuma nos mesun decisionnan y pa fiha nos propio 
futuro. 

Den e buki aki nos ta repasa Betico su legado. Betico 
a laga un legado unico pa e generacionnan di nos 
Pais, el a siña nos cu union y determinacion nos ta 
logra biba den libertad. Ban percura pa como Pueblo 
nos sigui su ehempelnan y conserva tur locual el a 
logra pa nos cu su lucha incansabel. Ban conoce nos 
historia pa nos compronde mas di nos presente y pa 
nos tin aliento pa fiha nos propio futuro. Ban uni cu e 
determinacion pa biba den libertad. 


mr. Xiomara Maduro 

Minister di Finansa, Asuntonan Economico y Cultura 
Aruba, 25 januari 2020 

Gilberto François (Betico) Croes 


Gilberto François (Betico) Croes a nace dia 25 di januari 1938 
den e pueblo di Santa Cruz. Maestro tabata su profesion, 
pero bida a haci’e dirigente di su pueblo. 

Destino a haci cu ei a bira un 
iuchador cu a rebiba y reaiisa 
e iucha di e puebio Arubano 
pa su iibertad. 

Betico Croes tabata e hormber 
cu a entrega su bida pa un 
lucha, pa un ideal, pa un pueblo. 

Betico tabata e politico cu a 
enfrenta publico riba plataforma 
internacional pa vocifera e 
mensahe di e pueblo Arubano. 

El a logra saca Aruba for di e isolacion insular pa present’e 
dilanti di pueblonan di mundo como e isla cu a deshaci di su 
tamaño fisico pa acepta un tamaño estatal, marca pa e curashi 
di kier a tuma e destino den su propio man. 

Carera profesional 

Despues di a bishita scol basico y a sigui 3 aña di HBS na 
Sint Dominicus College Aruba cu exito, Betico a bay Hulanda 
caminda na aña 1954 el a bay studia pa maestro di scol na 
Hilversum. 

Despues di a logra su diploma di maestro di scol cu exito, el 
a studia un aña mas pa e grado mayor di maestro (Hoofdakte). 

Na 1959 el a regresa Aruba pa dedica tur su esfuersonan na 
nos hubentud. 6 aña el a traha na Sint Jozefschool. 

Mientras cu e ta trahando, el a sigui studia y a logra cu exito 
su diploma di contabilidad (L.O. Handelskennis) na 1964. 
Dos aña despues (1966) el a logra su diploma di L.O. 
Spaans. Di 1965 te 1967 el a traha na Sint Antonius College 
(MULO) na Santa Cruz. 

Den su pueblo tur hende tabata conoce como Meneer Betico, 
pasobra el a siña su alumnonan e disciplina berdadero cu un 
Arubiano mester tin pa progresa den bida. 


Dia 18 di december 1962 Betico a contrae matrimonio cu sra. 
Glenda F. Croes for di cual matrimonio a nace 4 yiu: Guisette, 
Glenbert, Gilberto (Junior) y Glendeline. 

Betico su preparacion como un lider di pueblo a tuma lugar 
mediante diferente actividad social na unda el a bin conoce 
e necesidadnan di su pueblo y tambe e orguyo di e pueblo 
Arubano. 

For di tempo di su estudio na Hulanda, Betioo a demostra su 
cualidadnan como lider y tambe su talentonan musical y un 
compañerismo ehemplar. El a fungi como director di e Coro 
Maria Inmaoulada Santa Cruz, deportista na unda el a sobresali 
como tenista di mesa, como musicante, principalmente pa 
loke ta nos folklore y cultura, e.o. den Estrellas Musical y 
Dande. 

Na final di 
decada 1960, 
Betico a forma 
un grupo 
musical di 
famia, esta 


E grupo aki tur fin di ana tabata pasa cu aguinaldo riba 
dianan di Pasco y cu dande despues di tiro na cas di famia y 
amigonan. 

(Despues di fayecimento di Betico Croes na 1986, a cambia 
e nomber di e grupo aki pa Grupo di Betico). 

Betico tabata miembro di Jaycees y tambe miembro di Conseho 
Parokial Santa Cruz. Semper e tabata cla pa yuda esnan cu 
acudi cerca dje. Na scol e tabatin preocupacion pa nos 
hubentud studia y sigui progresa. 

Sinembargo Betico Croes no tabata destina pa keda maestro 
di scol. Bida tabata tin un tarea mucho mas grandi prepara 
pe. 

Inicio di carera poiitico di Betico 


Na aña 1967 Betico Croes a 
drenta arena politico activamente 
riba lista di AVP y a obtene 
nada menos cu 1045 voto, 
oonvertiendo su mes eomo e 
hoben politico mas popular di 
e tempo ey. 

Como resultado di e eleccion 
aki, Betico Croes a keda eligi 
como diputado di Asuntonan 
General, Enseñansa, Asuntonan 
di Personal, Registro Civil y 
Biblioteca y el a ocupa e poslcion 
aki for di 1 di juli 1967 te cu 2 
f\ september 1970. 




Como diputado Betico a trece un cambio grandi y a converti 
su mes den un politico cu tabatin contacto direoto ou su 
pueblo y a keda e simpel homber di pueblo. 

Betico Croes a dedica hopi tempo na enseñansa y durante 
su periodo como diputado a keda construi scolnan di Macuarima, 
Pos Chikito, mientras cu Colegio Arubano, John F. Kennedy 
scol y diferente otro scol a keda expandi. 

Tambe el a introduci e popular Bibliobus cu tabata pasa di 
scol pa scol y di districto pa districto. Esaki el a cuminsa cu 
ne pa stimula e hobennan cu lesamento ta importante pa un 
desaroyo mental sano di cualkier ciudadano. Un hoben cu 
kier progresa mester por lesa hopi y Betico a ofrece nan e 
oportunidad aki treciendo e bukinan te den porta di nan scolnan. 


Betico a pensa masha hopi riba e hubentud y 
ariba e posibilidad pa mas deporte, 
tumando na consideracion 
cu practicando deporte 
ta kita e hobennan for di caya. 



Como diputado el a bin cu e proyecto pa construi e Sporthal na 
Santa Cruz y p’asina e hubentud di Aruba tin un lugar adecuado 
pa haci deporte. 

Betico a funda su propio partido poiitico 




Tabata riba dia 9 di februari 1971 cu e hoben politico 
Arubano Betico Croes a funda su propio partido Movimiento 
Electoral di Pueblo, MEP. 

Den e eleooion di Eilandsraad ou a tuma lugar 3 luna despues 
e partido aki a obtene 7 asiento, pero no a logra forma parti di 
gobierno di Aruba y a bay den oposicion. 


inicio di e iucha pa Status Aparte 


Na november 1971, Betico Croes 
a ser nombra den e Comision 
di Reino. 

Tabata den un reunion di 
Comision di Reino teni na 
Corsou dia 2 di februari 1972 
cu e politiconan di Corsou a 
expresa e idea di forma un 
Federacion Antiano segun e 
sistema proporcional di voto, 
esta “one man, one vote”. 

E idea aki no a cay na agrado 
di Betico Croes, ya cu dentro 
di e Federacion Antiano Aruba 
hamas lo por progresa mirando 
e echo cu Corsou tin un cantidad 
di habitante cu ta dobel di 
Aruba, Boneiro, Sint Maarten, 
Daba y Sint Eustatius hunto. 

Alabes e escogencia pa un 
Presidente di e Federacion aki 
lo sali semper for di e isla di 
mas grandi Corsou. 

Riba proposicion di Betico Croes 
formando parti di oposicion, un 
mocion a ser acepta unanima- 
mente pa un biahe pa Hulanda 
na 1972. 

Un delegacion a ser forma pa 
tur e lidernan di fraccion den 
Eilandsraad di Aruba, cu e 
unico meta pa trata di convence 
Hulanda cu e pueblo Arubano 
ta desea di entama lasonan 
special cu Madre Patria mediante 
un Status Aparte. Pero Hulanda 
a rechasa e idea aki totalmente y 
tabata kier pa forma un Federacion 
di 6 isla. 

Union di e puebio Arubano 


E lucha di Aruba pa un status autonomo a cay den un soño 
profundo for di añanan 40 di siglo pasa, pero esaki a rebiba 
na momento cu Aruba a haya un dirigente autentico den persona 
di Betico Croes. Betico a bataya uzando tur recurso na su 
alcance pa un miho Aruba, un Aruba liber. 


Betico, un hoben dinamico y sin miedo pa cualkier clase di 
confrontacion a acerca su contrincantenan politico pa enfrenta 
y disouti cu nan riba e tereno dificil di politica, defendiendo e 


lucha sagrado di nos pueblo. 



E liderazgo di Betico Croes 
tabata uno di un Arubiano cu 
tabata dirigi su pueblo. 

El a destaca den su lucha 
ferviente pa trece union bao 
di tur ciudadano, sin importa 
rasa, color, religion etc. 

Betico a percura pa caba cu 
tur division cu tabata existi 
riba e isla aki. Sin duda cu e 
union aki tabata determi- 
nante pa por realisa e deseo 
di e pueblo Arubano, esta 
nos Status Aparte. 


Betico tabata e mucha di campo cu a bay dirigi su pais. El a 
duna e homber di campo dignidad y e palabra aki tabata sali 
cada bes cu e trece e mensahenan pa su pueblo. Pueblo a 
identifica su mes cu Betico Croes, cu tabatin su siguidornan 
den tur bario y districto di Aruba. 

Betico a presenta un cara di un politico nobo cu no tabata 
conoce distincion pa loke ta trata hendenan di e diferente 
distriotonan di Aruba. 

Comision di Reino na Surinam 1972 


Na augustus 1972 e asina 
yama Comision di Reino a 
reuni na Surinam. Aki tambe 
Hulanda tabata opina cu tanto 
Surinam como Antias mester 
bira independiente mas pronto 
posibel. 


Betico Croes cu tambe a forma 
parti di e e Comision di Reino a 
plantia y convence Hulanda cu 
Aruba no tabata desea di forma 
parti di un Antias independiente, 
esta un federacion Antiano 
basa riba ‘one man, one vote’. 



Betico tabata kier pa habri espacio pa traha riba e Status 
Aparte di Aruba, prome cu haci Antias independiente. Den e 
intento di e expertonan y politiconan Hulandes y Antiano pa 
convence Betico Croes cu Status Aparte pa Aruba no ta posibel, 
nan a topa cu un politico Arubano cu curashi kende tabata sa 
di defende e causa di e pueblo aki. 


Lamentablemente di parti di Aruba e otro politiconan a 
declara durante e reunion di Comision di Reino cu Betico no 
por papia na nomber di pueblo ya cu e ta representa unicamente 
7 miembro den Eilandsraad, pues e minoria. No a keda 
Betico nada otro di bandona e reunion na Surinam declarando 
cu “mi ta bay bek cerca mi pueblo y lo mi bolbe”. 

Despues di yegada for di Surinam, Betico Croes a cuminsa 
cu accionnan extra parlamentario cu e unico meta pa haya 
mas oido pa e causa di Aruba cerca Hulanda. Betico Croes a 
dicidi di organisa un manifestacion masal, durante e 
siguiente bishita di e Comision di Reino na Aruba y p’asina e 
pueblo Arubano demostra libremente su deseo riba tereno 
estatal. 

E manifestacion a tuma lugar 

dia 18 di maart 1973 den 

Wilhelminastadion. 

E manifestacion a bira algo 
impresionante ou asistencia 
di miles y miles di persona y 
cu presencia di parlamentario- 
nan di tanto Hulanda oomo 
Antias. 


Durante e manifestacion aki e pueblo a expresa den forma 
decidido cu Aruba ta rechasa totalmente e federacion Antiano 
y ta boga pa un status autonomo den Reino Hulandes. 


^Misionnan pa exterior 

Dia 18 di augustus 1975 Eilandsraad a acepta un mocion cu 
a haci posibel pa entama misionnan pa exterior pa busca 
apoyo y hiba e mensahe di e luoha di e pueblo Arubano pa 
su libertad. 


Cada oportunidad cu Betico Croes haya e tabata trece e 
keho legitimo di e pueblo Arubano basa riba e derecho di 
autodeterminacion, manera stipula pa Nacionnan Uni. 



Den Caribe y Latino America Betico Croes a haya reconoce- 
mento, e tabata habri portanan, e por a drenta cerca presi- 
dentenan sin ayudo di embahadornan di Reino Hulandes. 

E misionnan bao liderazgo di Betico Croes tabata pa entre 
otro Hulanda, Colombia, Venezuela, Costa Rica, Panama, 
Inglatera, Merca (State Department), Nacionnan Uni y 
Organisacion di Estadonan Americano (O.A.S.). 

IHimno y Bandera 

Den un pais, unda ta reina e deseo ferviente pa sali for di e 
constelacion Antiano y bira un pais autonomo den Reino 
Hulandes, bo mester promove e simbolonan di union, identidad 
y libertad, unda cu cantando bo himno bo ta expresa bo amor 
pa bo pais y hisando bo bandera bo ta inculca patriotismo 
bao di bo pueblo. 

Teniendo esaki na cuenta, Gobierno di Aruba riba proposicion 
di su Consehero General Betico Croes a cuminsa cu e proceso 
pa duna Aruba su propio himno y bandera. Tanto pa e himno 
como e bandera a institui comisionnan pa bin cu recomenda- 
cionnan na Gobierno. 


Dia 16 di maart 
1976 

Eilandsraad 
di Aruba 
a aproba 
‘Aruba Dushi 
Tera’ 

como himno 
oficial di Aruba 
y riba e mesun 
dia a aproba 
tambe e 
diseño di e 
bandera oficial 
di Aruba. 


ARUBA DUSHI TERA 

Aruba patria aprecia 
nos cuna venera 
chikito y simpel bo por ta 
pero si respeta. 


Grandeza di bo pueblo ta 
su gran oordialidad 
cu Dios por guia y conserva 
su amor pa libertad! 


Refran: 

O, Aruba, dushi tera 
nos baranca tan stima 
nos amor p'abo t'asina grandi 
cu n' tin nada pa kibr’e (bis) 


Bo playanan tan admira 
cu palma tur dorna 
bo escudo y bandera ta 
orguyo di nos tur! 




Dos dia despues, esta dia 18 
di maart 1976, e acto oficial a 
tuma lugar den Wilhelminasta- 
dion, caminda dilanti di miles 
di persona a proclama oficial- 
mente e Himno y Bandera di 
Aruba. 

Ortografia di Papiamento di Aruba 

Tabata riba iniciativa tambe di Consehero General Betico 
Croes kende den su lucha pa Status Aparte a sinti e necesidad 
pa bin cu un propio ortografia pa Aruba. 

Y tabata riba dia 30 di october 1976 cu Eilandsraad di Aruba 
a aproba unanimamente e ortografia recomenda pa e comision 
institui pa gobierno. E ortografia aproba ta esun tradicional, 
esta etimologico cu ta cuadra completamente cu nos identidad, 
tradicion y nos cultura. 

Referendum di 25 maart 1977 

Eilandsraad di 
Aruba a dicidi dia 
1 di juli 1976 
pa organisa un 
referendum den 
forma di un sondeo 
di opinion encuanto 
e futuro status 
estatal di Aruba. 

Sin duda cu e lucha pa autonomia di nos isla tabata un lucha 
di henter e pueblo Arubano. Como tal pueblo mester haya e 
oportunidad di vocifera locual e ta desea. “Vox Populi, Vox 
Dei” (Voz di Pueblo ta Voz di Dios) tabata e lema uza pa e 
Referendum. 

Aruba a vota pa un status autonomo 

Ora cu Gobierno di Hulanda y di Antias a tende di e plan pa 
un Referendum na Aruba, ambos gobierno a declara inmed- 
iatamente cu esaki no por, ya cu Statuut di Reino no ta duna 
espacio p’esaki. Sinembargo Betico Croes no a sucumbi pa 
presion y den forma decidido a dal bay cu e Referendum 
Riba e carchi di voto a aparece dos alternativa: 

1. Aruba independiente 

2. Aruba como parti den un federacion Antiano independiente 

E Referendum a tuma lugar dia 25 di maart 1977, unda 82.5% 
di e pueblo a duna gobierno un mandato cla pa regla nos 
futuro estatal bao di tur condicion fuera di e constelacion Antiano. 

Cu e resultado positivo aki Betico Croes a haya e mandato pa 
transmiti na tur instancia local y internacional, entre otro na 
Nacionnan Uni, e deseo di e pueblo Arubano pa su libertad. 

I Accionnan di Augustus Scur 

Den e eleccion di Staten di dia 17 juni 1977 partido MEP a 
gana den forma aplastante obteniendo 5 di e 8 asientonan 
den Parlamento di Antias. Sinembargo e formador di Gobierno 
Central a maniobra di tal forma pa laga e partido mayoritario 
MEP for di gobierno, esta sin respeta e decision di e electorado 
Arubano. 

Dia 15 di juli 1977 Sindicatonan Uni a cuminsa deliberacionnan 
riba e resultado di eleccion y na e mesun momento evalua e 
gobierno Central nobo. Sindicatonan Uni hunto cu Camara di 
Comercio, Asosacion di Supermercado y clero tabata di opinion 
cu MEP no por wordo exclui di Gobierno Central, siendo un 
partido mayoritario. 

A manda telegramnan pa Hulanda, Nacionnan Uni y varios 
otro organisacion, pero no a haya ningun reaccion. Riba 
esaki un ola di protesta y manifestacion a surgi den tur parti 
di Aruba, pero e formador no a haci caso. 

Riba 11 di augustus 1977 e sindicatonan den nan gran mayoria 
- despues di detencion di dos sindicalista - a proclama un 
welga general caminda a pone trabao abao, a subi caya y 
unda e sindicato di WEB tambe a notifica gobierno cu lo bay 
kita coriente y consecuentemente esey a trece problema pa 
suministro di awa. E welga general a isola nos isla, ya cu e 
comunicacion via telex a paralisa y e avionnan di ALM 
tampoco por a baha na Aruba. Henter comunidad tabata den 
scuridad total. 

Mas laat den anochi a baha un avion cu Riot Comando for di 
Corsou cu a bin marcha den cayanan di Oranjestad. E tension 
a sigui crece y pa dianan largo Aruba tabata paralisa. 

Durante e protestanan dilanti Bestuurskantoor balanan cayente 
a cay, a tira riba e jeep di Betico Croes y tambe varios persona 
a haya herida di bala. 

^Hulanda a habri porta 

Como resultado di e accionnan aki Gobierno di Aruba a ricibi 
un telegram di Prome Ministro Joop den Uyl participando cu 
Gobierno Hulandes ta dispuesto pa ricibi un delegacion 
Arubano pa papia tocante e futuro estatal di Aruba. 

Echo ta cu tabata danki na e accionnan aki cu porfin Hulanda 
a dicidi di duna atencion na e lucha di e pueblo Arubano pa 
su Status Aparte. 

E tabata e ultimo recurso cu e pueblo tabatin pa demostra su 
frustracion, disgusto y desaprobacion pa e formacion di 
Gobierno Central lagando e partido mayoritario afor y e actitud 
negativo di Hulanda pa cumpli cu e deseo di e pueblo 
Arubano pa obtene su Status Aparte. 

Biahe di deiegacion pa Huianda 

E delegacion Arubano lidera 
pa Betico Croes consistiendo 
di tur gremio y sindicatonan a 
biaha pa Hulanda riba 3 y 4 
di september 1977 den dos 
grupo. 

Na Hulanda e miembronan di 
e delegacion a delibera 
tocante e futuro estatal di 
Aruba cu representantenan 
di Gobierno Hulandes. 



E logro principal di e 
delegacion Arubano tabata 
cu e mandatarionan Hulandes 
porfin a cambia nan 
pensamento negativo 
relaciona cu e lucha di e 
pueblo Arubano. 

Esaki tabata e prome biaha 
cu e concesion aki a wordo 
logra na Hulanda. 


Na aña 1978 Betico Croes a 
pasa 7 dia den prison. Un 
pistol daña y cu nunca a ser 
proba di ta pertenece na su 
persona a ser haya den su 
auto ora cu a hiba su auto pa 
laba. 

Tur regla a ser cambia y a 
pone e castigo di prison cu 
nunca antes a ser uza. Betico 
a bira victima di un inhusticia 
si precedente den historia 
politico di Aruba. 

Inhustamente cera 
























Betico Croes den Tweede Kamer 



E fecha di 


21 di september 1978 
indudabiemente tabata 
un fecha memorabei den 


e carera poiitico di 
Betico Croes. 


Como miembro di 


Parlamento Antiano 
el a ser permiti pa prome 
bes pa dirigi palabra den 
Tweede Kamer di 


Hulanda. 


Conferencia di Mesa Rondo 1983 


Di 7 te cu 12 di maart 1983 un Conferencia di Mesa Rondo a 
tuma lugar na Den Haag, Hulanda. Nos pais tabata representa 
pa tur partido politico, gremionan comercial, industrial, sindi- 
cal y clero. 


Durante e conferencia aki a logra - a base di 33 punto di con- 
senso - cu Hulanda ta reconoce definitivamente e derecho di 
autodeterminacion di Aruba pa sali dia 1 di januari 1986 for 
di e constelacion Antiano mediante un Status Aparte cu un 
forma di cooperacion cu e otro islanan. 


Alabes Hulanda a pone como condicion cu mester mara e 
fecha di Status Aparte na un periodo di 10 aña y cu esey lo 
culmina cu Independencia di Aruba entrante 1 di januari 
1996 den un Man Comunidad sui generis. 

De kogel is door de kerk 



Na e Conferencia di Mesa 
Rondo di maart 1983, e lider 
y vocero di e delegacion 
Arubano, Betico Croes, a 
acepta e exigencia cu 
Hulanda a impone, esta cu 
Aruba mester yena e fecha 
di Independencia. 

Pero el a percura tambe pa 
hinca un clausula hopi im- 
portante den e acuerdo cual 
ta un conferencia di evalua- 
cion prome cu 1996 y cu 
posibilidad di posponemento 
di e fecha di independencia. 


E logro di Status Aparte 
a sorprende tur hende, 
hasta e ex-Minister 
Presidente di Hulanda 
Ruud Lubbers, kende 
na final di e conferencia 
a declara cu: “De kogel 
is door de kerk”. 



E expresion aki ta simbolisa e culminacion di e lucha largo cu 
Aruba mester a hiba pa logra e Status Aparte. 


E acuerdo historico aki a ser firma pa ex-Premier di Hulanda 
Ruud Lubbers, ex-Premier di Antias Don Martina y e lider di 
pueblo Arubano Betico Croes. 

Aruba a bira pais den Reino Huiandes 



Despues di concretisa 
e deseo di e pueblo 
Arubano pa su libertad 
durante e Conferencia 
di Mesa Rondo, 
dia 18 di maart 1983 
e delegacion Arubano 
a yega Aruba. 


Betico Croes a wordo ricibi como heroe na Aeropuerto Reina 
Beatrix. Hecho ta cu Betico Croes a logra e Status Aparte 
despues di 12 aña di lucha intensivo, esta di 1971 pa 1983! 


Atentado riba Betico Croes 

Riba dia 24 di april 1983 Betico Croes a keda gravemente 
herida pa un bala for di revolver di un agente policial. Esaki a 
sosode riba veld di Winston na Santa Cruz na final di un 
parada di auto durante campaña electoral 1983. 

Despues di algun dia den Hospital 
Betioo su situacion a empeora y el 
a wordo transporta inmediatamente 
pa Jackson Memorial Hospital na 
Miami. 

Na Miami poco poco Betico a 
recupera di e herida di bala y dia 
26 di augustus 1983 el a bolbe su 
isla natal, sano y salvo pa oontinua 
cu su lucha pa Aruba su libertad. 

Den e eleccion di 1983 Betico como votegetter a haya e 
record di voto na Aruba, esta 10.506 voto riba su nomber, 
convertiendo asina den e yiu di tera y politico mas admira y 
stima pa su pueblo. 

Ceramento di e refineria Lago 

Na oktober 1984 Lago a anuncia cu e ta bay cera su portanan 
na Aruba. Consciente di e echo cu e ceramento di e refineria 
lo tin su efectonan negativo pa nos isla, Betico Croes a haci 
tur intento pa salba e refineria pero esaki a resulta envano y 
finalmente na maart 1985 Lago a cera su portanan. 

E decision drastico aki a trece cu ne cu Gobierno Insular a 
haya su mes obliga di tuma medidanan impopular pa salba 
e situacion financiero economico di nos isla y p’asina e aña 
entrante Aruba por drenta Status Aparte den forma responsabel. 


Apesar cu e Gobierno Insular tabata eligi pa un periodo te fin 
di juni 1987, Betico Croes a recomenda pa yama eleccion 
adelanta y esaki a tuma lugar dia 22 di november 1985. MEP 
a logra 8 asiento den e eleccion aki y e 4 partidonan di oposicion 
hunto a haya 13 asiento y a forma e prome gobierno di pais 
Aruba. 


Betico Croes ta accidenta 



Dia 31 di december 
1985 - faltando 
apenas 3 ora pa 
Aruba celebra su 
Aña Nobo y alabes 
yama Status Aparte 
bon bini - un noticia 
hopi tristo ta drenta 
cu Betico Croes a 
sufri un accidente di 
auto y a keda 
gravemente herida. 


Diesun luna largo Betico Croes a keda den coma y a wordo 
trata na Miami, Chicago, Maastricht y Utrecht. 

Dia 26 di november 1986 e lider di e pueblo Arubano Betico 
Croes a fayece na Utrecht na e edad di 48 aña. 


Lamentablemente Betico Croes nunca a biba pa mira su 
soño bira realidad, esta un Aruba cu su Status Aparte. 

Status Aparte, un realidad 

Cu realisacion di Status Aparte entrante 1 di januari 1986, 
Aruba a haya su propio Gobierno, Parlamento, Gobernador, 
Procurador General, Banco Central, propio moneda, Raad 
van Advies, Algemene Rekenkamer, SVB etc. Cu e Status 
Aparte tambe Aruba a haya su propio instrumentonan eco- 
nomico pa desaroya nos pais exitosamente. 

Reconocemento na Betico Croes 

Como reconooemento y pa tene 
e memoria di Betico Croes bibo 
den nos comunidad, Gobierno di 
Aruba dia 7 di april 1992 a saca 
un decreto gubernamental cu ta 
decreta 25 di januari - fecha di 
cumpleaños di Betioo Croes - 
como un Dia Nacional. 

Alabes na mei 1998 a proclama 
Betico Croes oficialmente como 
Libertador di Aruba. 

Betico su lucha a termina dia 26 
di november 1986, pero locual el 
a laga atras pa nos ta locual nos 
ainda por mira. 

Esey ta su marca ariba e desa- 
royonan cu ta tumando lugar 
den nos pais y cerca nos 
pueblo. 

Danki Betico, danki pa tur e 
sacrificionan cu bo a haci pa 
logra realisa e soño di nos 
pueblo, nos Status Aparte. 

Si mi cay na caminda, 
hamas boso laga e oausa 
un banda pero gara e 
bandera Arubano y sigui 
cu e lucha pa conserva y 
preserva e libertad di e 
pueblo aki. 

GILBERTO FRANÇOIS (BETICO) CROES 

Danki Betico, 

danki pa tur e sacrificionan cu bo 
a haci pa logra realisa e soño di 
nos pueblo, nos Status Aparte. 

Cu realisacion di Status Aparte entrante 
1 di januari 1986, Danki na Betico, 

Danki na dje; 


• Aruba a haya su propio Gobierno, 

• Parlamento, 

• Gobernador, 

• Procurador General, 

• Banco Central, 

• Propio moneda, 

• Himno y Bandera, 

• Ortografia, 

Cu e Status Aparte tambe Aruba a haya 
su propio instrumentonan economico pa 
desaroya nos pais exitosamente. 

Dichonan famoso di 
Betico Croes 



Nos kier felicidad di nos criaturanan, nos kier salba 
Aruba, nos kier salba nos cultura, nos kier salba nos 
dignidad. 

Aruba ta etalando su mes como un lider, un isla lider 
den arena politica. 

Respeta derecho di otro, esey ta garantisa bo paz. 

E felicidad cu mi ta desea pa mi propio yiunan, 
ta e felicidad cu mi ta desea pa henter pueblo di 
Aruba. 

No tin lucha sin sacrificio y no tin sacrificio sin gloria. 

Mi ta bay pero mi ta laga atras un herencia 
valioso cu ta e libertad di e pueblo aki. 

Mi sa cu despues cu nos no t’ey mas, historia lo 
demostra kico ta e rikesa inmaterial cu nos a laga 
atras pa nos criaturanan. 

Danki Na 

Dje 

HISTORIA BREVE Dl E LUCHA PA 

STATUS APARTE 


COMISION 




